CELEX: 62012TA0128
Language: sk
Date: 2013-06-12 00:00:00
Title: Veci T-128/12 a T-182/12: Rozsudok Všeobecného súdu z  12. júna 2013 — HTTS/Rada ( „Zahraničná a bezpečnostná politika — Reštriktívne opatrenia prijaté voči Iránu s cieľom zabrániť šíreniu jadrových zbraní — Zmrazenie finančných prostriedkov — Zjavne nesprávne posúdenie“ )

3.8.2013   
            
            
               SK
            
            
               Úradný vestník Európskej únie
            
            
               C 225/76
            
         Rozsudok Všeobecného súdu z 12. júna 2013 — HTTS/Rada
   (Veci T-128/12 a T-182/12) (1)
   
   (Zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov - Zjavne nesprávne posúdenie)
   2013/C 225/170
   Jazyk konania: nemčina
   
      Účastníci konania
   
   
      Žalobkyňa: HTTS Hanseatic Trade Trust & Shipping GmbH (Hamburg, Nemecko) (v zastúpení: J. Kienzle, M. Schlingmann a F. Lautenschlager, advokáti)
   
      Žalovaná: Rada Európskej únie (v zastúpení: pôvodne M. Bishop, Z. Kupčová a F. Naert, neskôr M. Bishop a Z. Kupčová, splnomocnení zástupcovia)
   
      Vedľajší účastník konania na podporu žalovanej (vec T-182/12): Spolková republika Nemecko (v zastúpení: pôvodne J. Möller, T. Henze a N. Graf Vitzthum, neskôr J. Möller a T. Henze, splnomocnení zástupcovia)
   
      Predmet veci
   
   Vo veci T-128/12, návrh na zrušenie rozhodnutia Rady 2012/35/SZBP z 23. januára 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. ES L 19, s. 22), v časti, v ktorej je zapísaná žalobkyňa z nových dôvodov v prílohe II rozhodnutia Rady 2010/413/SZBP z 26. júla 2010 o reštriktívnych opatreniach voči Iránu (Ú. v. EÚ L 195, s. 39), ako aj vykonávacieho nariadenie Rady (EÚ) č. 54/2012 z 23. januára 2012, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu (Ú. v. EÚ L 19, s. 1), v časti, v ktorej je žalobkyňa zapísaná z nových dôvodov v prílohe VIII nariadenia Rady (EÚ) č. 961/2010 z 25. októbra 2010 o reštriktívnych opatreniach voči Iránu, ktorým sa zrušuje nariadenie (ES) č. 423/2007 (Ú. v. EÚ L 281, s. 1), a vo veci T-182/12, návrh na zrušenie nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, s. 1), v rozsahu, v akom sa ponechalo meno žalobkyne na zozname osôb, subjektov a orgánov, ktorých majetky boli zmrazené
   
      Výrok rozsudku
   
   
               1.
            
            
               Veci T-128/12 a T-182/12 sú spojené na účely rozsudku.
            
         
               2.
            
            
               Vo veci T-128/12 sa konanie o návrhu na zrušenie vykonávacieho nariadenia Rady (EÚ) č. 54/2012 z 23. januára 2012, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu, pokiaľ ide o HTTS Hanseatic Trade Trust & Shipping GmbH, zastavuje.
            
         
               3.
            
            
               Rozhodnutie Rady 2012/35/SZBP z 23. januára 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu, sa zrušuje v časti, v ktorej je zapísané meno HTTS Hanseatic Trade Trust & Shipping v prílohe II rozhodnutia 2010/413.
            
         
               4.
            
            
               Príloha IX nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010, sa zrušuje v rozsahu, v akom sa týka HTTS Hanseatic Trade Trust & Shipping.
            
         
               5.
            
            
               Účinky rozhodnutia Rady 2010/413/SZBP z 26. júla 2010 o reštriktívnych opatreniach voči Iránu, zmeneného a doplneného rozhodnutím 2012/35 sa ponechávajú, pokiaľ ide o HTTS Hanseatic Trade Trust & Shipping od nadobudnutia jeho účinnosti, dvadsiaty deň po jeho uverejnení v Úradnom vestníku Európskej únie, až do účinku čiastočného zrušenia nariadenia č. 267/2012.
            
         
               6.
            
            
               Rada Európskej únie znáša svoje vlastné trovy konania a okrem toho je povinná nahradiť trovy konania, ktoré vznikli HTTS Hanseatic Trade Trust & Shipping.
            
         
               7.
            
            
               Spolková republika Nemecko znáša svoje vlastné trovy konania.
            
         
      (1)  Ú. v. EÚ C 157, 2.6.2012.